NoeFlandre/osm-polygon-wikidata-only huggingface dataset:
Bredagerskolen

Bredagerskolen er en skole i Jelling, beliggende i Vejle Kommune. Det er den største folkeskole i hele Vejle Kommune. Skolen er en UNESCO-Skole på grund af Jellingstenene som er optaget på UNESCO's Verdensarvsliste. Bredagerskolen er en tre- til firesporet skole med ca. 800 elever fra 0. – 9. klassetrin, samt en specialklasse for børn med generelle indlæringsvanskeligheder. Skolen står desuden for undervisningen af unge anbragt på socialpædagogiske opholdssteder i Vejle Kommune.
Brede Vandtårn

Brede Vandtårn er opført i 1907-08 af G.R. Øllgaard i Hellerup og blev bygget til Brede Klædefabrik, der i dag er en del af Nationalmuseet. Det 16 m. høje tårn er stadig i brug og kan rumme 80 m3. Under Besættelsen brugte modstandsbevægelsen rummet under vandbeholderen til at opbevare våben i. Tårnet blev fredet i 1991. Eksterne kilder/henvisninger Jensen, Kim Lykke (2009), Danmarks Vandtårne, Forlaget Vældgungerne, ISBN 978-87-92015-07-5
Bredegade (Aalborg)

Bredegade er en 120 meter lang gågade i Aalborg. Gaden var en del af byens Algade i begyndelsen af 1000-tallet. Selve navnet Bredegade nævnes i 1682 og har været brugt siden om strækningen. I vest fortsættes Bredegade af Algade og mod øst fortsættes Bredegade af Nørregade. Begge gader var en del af den historiske Algade, i dag fungerer de som gågade, ligesom en stor del af Algade. En række udvalgsvarebutikker ligger i Bredegade. Fra Bredegade er der også forbindelse til gågaden Slotsgade. Referencer
Bredstrup Kirke

Der er for få eller ingen kildehenvisninger i denne artikel, hvilket er et problem. Du kan hjælpe ved at angive troværdige kilder til de påstande, som fremføres i artiklen. Bredstrup Kirke ligger i den sydlige udkant af landsbyen Bredstrup ca. 6 km NV for Fredericia (Region Syddanmark). Eksterne kilder og henvisninger Bredstrup Kirke på KortTilKirken.dk Bredstrup Kirke på danmarkskirker.natmus.dk (Danmarks Kirker, Nationalmuseet)
Bregninge Kirke (Tåsinge)

For alternative betydninger, se Bregninge Kirke. (Se også artikler, som begynder med Bregninge Kirke) Bregninge Kirke er en middelalderlig kirke i landsbyen Bregninge på øen Tåsinge. Den ligger i Bregninge Sogn, Svendborg Kommune. Kirken er med sine 74 meter over havets overflade en af Danmarks højest beliggende. Lige overfor kirken findes Taasinge Museum. Eksterne kilder og henvisninger Bregninge Kirke hos denstoredanske.dk Bregninge Kirke hos KortTilKirken.dk Bregninge Kirke på danmarkskirker.natmus.dk (Danmarks Kirker, Nationalmuseet) Bregninge Kirke Arkiveret 31. januar 2011 hos Wayback Machine hos nordenskirker.dk
Bregninge Kirke (Lolland)

For alternative betydninger, se Bregninge Kirke. (Se også artikler, som begynder med Bregninge Kirke) Bregninge Kirke (eller Grønnegade Kirke) er en middelalderlig kirke i den lille bebyggelse Grønnegade på det østlige Lolland. Kirken har navn efter landsbyen Bregninge, ca. 1 km mod nord, som dog heller ikke er mere end nogle få gårde stor. Endelsen -inge signalerer ellers gammel og stor. Nabobyen Kettinge er således en af Lollands største landsbyer. Kirken er også lille og uden tårn. Til gengæld ligger den på et af egnens højeste punkter tæt på de få gårde i Grønnegade, som ligger i en lavning. Kirkens alder er ikke fastslået, men skibet og koret er i romansk stil og menes at være fra omkring 1100. Våbenhuset er en senere tilbygning i gotisk stil. Den nuværende klokkestabel er af nyere dato. Kirken var frem til 1695 annekskirke til Herritslev Kirke og siden til Kettinge Kirke. Inventar Kirkens alter er fra 1879, mens tavlen er fra ca. 1610 ligesom prædikestolen. Døbefonten er tidlig romansk og måske samtidig med kirken. Bregninge-stenen I stengærdet omkring kirken, registrerede man i 1627 en runesten, der sandsynligvis oprindeligt stod på marken vest for kirken. Den blev senere flyttet til Nationalmuseet, men i 2017 opstillede Nysted og Omegns Fællesråd i samarbejde med menighedsrådet en kopi ved kirkegårdens hovedindgang. Referencer Eksterne kilder og henvisninger Otto Norn: Danmarks kirker, Maribo Amt b. 2 Bregninge runestenen Arkiveret 12. marts 2005 hos Wayback Machine Bregninge Kirke hos KortTilKirken.dk Bregninge Kirke hos danmarkskirker.natmus.dk (Danmarks Kirker, Nationalmuseet)
Brejning (Ringkøbing-Skjern Kommune)

For alternative betydninger, se Brejning. (Se også artikler, som begynder med Brejning) Brejning er en lille landsby i Vestjylland, beliggende i Brejning Sogn knap 2 kilometer syd for Spjald. Landsbyen ligger i Ringkøbing-Skjern Kommune og tilhører Region Midtjylland. Midt i Brejning finder man Brejning Kirke. Ca. 2 kilometer i østlig retning ligger herregården Brejninggaard, der siden 1942 har fungeret som efterskole. Fra landsbyen er der 10 kilometer til Videbæk og 19 til Ringkøbing. Eksterne henvisninger Brejning Kirke
Brejning Efterskole

Brejning Efterskole er en friluftsefterskole i den nordlige ende af Brejning, cirka 500 m fra Vejle Fjord. Skolen betragtes ofte som den ene af to spejderefterskoler i Danmark, da flertallet af eleverne er spejdere. Efterskolen har eksisteret siden 1997. Brejning Efterskole udbyder 5 linjefag - Adventure, Gastronomi, Livsstil, Outdoor og Skills. Elevtallet ligger typisk omkring 110. Der kan være op til 130 elever. Brejning Efterskole består af fire bygninger. Hovedbygningen (HB), Elevbygningen (EB), Udsigten / Forstanderboligen Vandværksvej (aktivitetsbygning). Der er 6 gange og 12 kontaktgrupper. Der er 4 gange i EB, 1 gang i HB og 1 gang i udsigten. På vandværksvej er der samlingssal, fitness og klatrehal. Eksterne henvisninger Officiel hjemmeside Skolens elevforenings hjemmeside
Brejning Kirke (Vejle Kommune)

For alternative betydninger, se Brejning Kirke. (Se også artikler, som begynder med Brejning Kirke) Brejning Kirke ligger i Brejning, Gauerslund Sogn, Haderslev Stift, Vejle Kommune, i det tidligere Holmans Herred Vejle Amt. Kirken er indviet i 1967 og er tegnet af Mogens Koch. Kirke har form som en bispehue. I 1934 nedsattes en kirkekomite med det formål at få opført en kirke på stedet, man henvendte sig i 1941 til arkitekt Mogens Koch, som tegnede den nuværende kirke, i følge flere kilder chokerede det moderne formsprog dele af komiteen og byggeriet blev udsat; ifølge kirkens brochure var det imidlertid primært økonomiske problemer som medførte, at kirken først blev opført i 1965-67. Den ottekantede kirke består af prismeflader, som gennemskæres af et stort sadeltag, der kan minde om en bispehue. Denne udformning var et indlæg fra arkitekten i debatten om 1900-tallets kirkearkitektur, hvor man kopierede den romanske og gotiske kirkearkitektur, samt de mange kirkerestaureringer, hvor man fjernede senere tilføjelser og førte kirkerne tilbage til den "oprindelige" romanske stil. Her hentydede Mogens Koch især til Storch, som havde ændret Bjernede kirke radikalt. Bjernede kirke var i slutningen af 1800-tallet udformet som en bispehue, men Storch mente at arkæologiske undersøgelser kunne påvise, at kirken oprindelig havde været en rundkirke, udformet som man ser den i dag. Mogens Koch mente, man skulle lade bygningerne stå som de havde udviklet sig gennem tiderne. Østvæggen har mønstermuring, der fremstiller Livets Træ, som udspringer fra det enkle alter. Altertæppet er tegnet af Mogens Koch og er syet af kvinder fra sognet. Døbefonten består af en tolvkantet kumme af ølandskalk på muret fod. Prædikestol og orgelfacade er tegnet af Mogens Koch. På østvæggen er ophængt et krucifiks, udført af Gunnar Hansen. I præsteværelset er ophængt to relieffer af Gunnar Hansen. Eksterne kilder og henvisninger Brejning Kirke Arkiveret 31. januar 2011 hos Wayback Machine hos nordenskirker.dk Brejning Kirke hos KortTilKirken.dk Brochure om Brejning Kirke Arkiveret 23. februar 2022 hos Wayback Machine
Bremersvold

Bremersvold er en gammel hovedgård omtrent 3 km nordøst for landsbyen Errindlev på det sydlige Lolland. Gården nævnes første gang i 1381 som "Gallendrop" og senere "Galmindrupgård". Navnet Bremersvold er fra 1580. Vilhelm Dahlerup tegnede en hovedbygning, der blev opført 1872 og revet ned i 1987. Den nuværende hovedbygning er opført i 1998-99. Bremersvold Gods er på 540 hektar med Strognæsgård Gården lå i Errindlev Sogn, Fuglse Herred, Maribo Amt, Holeby Kommune. Ejere af Bremersvold (1397-1420) Niels Krag Gjøe (1420-1445) Cathrine Nielsdatter Gjøe gift Krøpelin (1445-1465) Karine Hansdatter Krøpelin gift Hammersta (1465-1466) Birgitta Hammersta gift Gädda (1466) Erengisl Nilsson Natt och Dag / Birgitte Olufsdatter Thott gift Natt och Dag (1466-1494) Erik Andersen Thott (1494-1517) Kronen (1517-1536) Knud Gjøe (1536-1559) Anders Gjøe (1559-1613) Mogens Gjøe (1613-1618) Breide Rantzau (1618-1623) Cai Rantzau (1623-1641) Anne Lykke gift Rantzau (1641-1646) Frantz Lykke (1646-1669) Erik Kaas (1669-1673) Erik Torm (1673-1675) Frederik Thuresen (1675-1719) Diderik Christensen Felthuusen (1719-1726) Kronen (1726-1746) Emerentia von Levetzow gift Raben (1746-1773) Christian Frederik Raben (1773-1820) Frederik Sophus Raben (1820-1828) Sophus Frederik Raben-Levetzau (1847-1870) Carl Vilhelm Raben-Levetzau (1870-1889) Josias Raben-Levetzau (1889-1933) Frederik Christopher Otto Raben-Levetzau (1933-1934) Lillie Moulton gift Raben-Levetzau (1934-1992) Johan Otto Valdemar Raben-Levetzau (1992-1995) Johan Raben-Levetzau (1995-2001) Ole Hald / Steffen Olsen-Kludt / Morten Olsen-Kludt (2001-) Ole Hald / Ole Christian Hald Referencer Ekstern henvisninger Bremersvold - fra Dansk Center for Herregårdsforskning Arkiveret 11. februar 2017 hos Wayback Machine Kilder J.P. Trap: Danmark, 1955.
Brenderup Kirke

Brenderup Kirke er en middelalderlig kirke i den sydlige del af Brenderup, ca. 15 km Ø for Middelfart (Region Syddanmark). Indtil Kommunalreformen i 2007 lå den i Fyns Amt, og indtil Kommunalreformen i 1970 i Vends Herred (Odense Amt) Kirken var i middelalderen viet til Sankt Peter. Kor og skib er opført i romansk tid af granitkvadre over profileret sokkel, koret har haft rundt apsis. De oprindelige retkantede døre er tilmuret, i skibets nordmur ses et romansk vindue. I sengotisk tid blev koret forlænget mod øst. Tårnet blev opført i sengotisk tid. I senmiddelalderen fik kor og skib indbygget hvælv, samtidig blev korbuen udvidet. Altertavlen er udført i 1641 på bekostning af Erik Bille til Kærsgård, maleriet er fra midten af 1800-tallet. I kirken ses en Mariafigur og en Petersfigur samt apostelfigurer, som formodentlig stammer fra en sengotisk altertavle, der dateres til 1510-20 og tillægges Claus Bergs værksted i Odense. Prædikestolen dateres til 1602 og har en vis lighed med prædikestolen i Fjelsted Kirke. På skibets nordvæg er ophængt en korsfæstelsesgruppe fra o.1475. I kirken ses en gravsten med anevåben over Magdalene og Margrethe Emmiksdatter (død 1598 og 1581). Den romanske granitfont har fire fremspringende hoveder og rankeværk på kummen. Referencer Eksterne henvisninger Kirkens beskrivelse hos Trap – Kongeriget Danmark, 3. udgave, bind 3, s. 514 Brenderup Kirke på gravstenogepitafier.dk Brenderup Kirke Arkiveret 31. januar 2011 hos Wayback Machine på nordenskirker.dk Brenderup Kirke på KortTilKirken.dk
Brikby

Brikby, officielt kaldet Bytræningscenter Oksbøl, ligger i Oksbøl Skyde- og Øvelsesterræn nær Børsmose og består af en række bygninger opført til brug ved militærøvelser i bykamp. Brikby er opført i 1995 og består af 29 huse opført i beton og mursten. Der er ingen adgang for offentligheden uden tilladelse fra HKIC. Brikby har også været benyttet af politiet til træning i håndtering af aggressive demonstranter.
Broager Skole

Broager Skole er en folkeskole i Broager, Sønderborg Kommune. I 2019 havde skolen 608 elever fra børnehaveklasse til 9. klasse. Skolens leder er Ditte Skyum. Broager Skole arrangerer en række årlige festligheder og begivenheder for at styrke fællesskabet og fremme elevernes engagement. Ud over den årlige Skolernes Skakdag, hvor eleverne deltager i skakturneringer og aktiviteter designet til at udvikle deres strategiske tænkning og koncentrationsevner, afholder skolen blandt andet kulturelle arrangementer, Skolernes Motionsdag og temauger. I 2014 blev 6.a fra Broager Skole kåret som Danmarksmester i historisk viden og fik dermed titlen "Danmarksmester i historie" i en finale for 10 skoleklasser på Det Nationalhistoriske Museum på Frederiksborg Slot. Referencer Eksterne henvisninger Broager Skoles hjemmeside Arkiveret 5. september 2007 hos Wayback Machine
Brobygård

Brobygård er en gammel landsbyhovedgård ved Odense Å lige øst for Brobyværk på Fyn. Gården er nu avlsgård under Arreskov Gods. Hovedbygningen er opført i 1662-1673, tilbygget i 1769 og igen i 1905 ved Martin Borch. Hovedbygning og 6 bindingsværkslænger mm blev fredet i 1924. Brobygård ligger i Sønder Broby Sogn, Sallinge Herred, Broby Kommune. Indtil 1918 var Brobygård ejer af Brobyværk Kro. Brobygård er på 271 hektar Ejere af Brobygård (1568-1572) Bild Nielsen Kruckow (1572-1575) Ida Jacobsdatter Norby gift Kruckow (1575) Maren Bildsdatter Kruckow gift Venstermand (1575-1581) Henning Venstermand (1581-1589) Maren Bildsdatter Kruckow gift Venstermand (1589-1612) Frantz Rantzau (1612-1635) Henrik Rantzau (1635-1645) Anne Jacobsdatter Rosenkrantz (1645-1657) Anders Bille (1657-1662) Pernille Andersdatter Bille gift Trolle (1662-1676) Børge Nielsen Trolle (1676-1688) Pernille Andersdatter Bille gift Trolle (1688-1697) Niels Børgesen Trolle / Anders Børgesen Trolle (1697-1701) Niels Børgesen Trolle (1701-1716) Christian Nielsen Fogh (1716-1736) Birgitte Rasmusdatter Fugl gift Fogh (1736-1747) Niels Christiansen Fogh (1747-1762) Marcus Christiansen Fogh (1762-1764) Christiane Sophie Ernst gift (1) Fogh (2) Windtz (1764-1765) Hans Frederik Windtz (1765-1769) Christiane Sophie Ernst gift (1) Fogh (2) Windtz (1769-1797) Albrecht Christopher lensgreve Schaffalitzky de Muckadell (1797-1823) Erik Skeel lensgreve Schaffalitzky de Muckadell (1823-1858) Albrecht Christopher lensgreve Schaffalitzky de Muckadell (1858-1905) Erik Engelke lensgreve Schaffalitzky de Muckadell (1905-1939) Albrecht Christopher Carl Ludvig lensgreve Schaffalitzky de Muckadell (1939-1941) Albrecht Christopher Carl Ludvig lensgreve Schaffalitzky de Muckadells dødsbo (1939-1963) Erik Engelke lensgreve Schaffalitzky de Muckadell (1963-1980) Michael baron Schaffalitzky de Muckadell (1980-) Erik Engelke lensgreve Schaffalitzky de Muckadell / Jacob baron Schaffalitzky de Muckadell Referencer Eksterne henvisninger Brobygård - fra Dansk Center for Herregårdsforskning Arkiveret 14. februar 2017 hos Wayback Machine
Brockdorff (hovedgård)

For alternative betydninger, se Brockdorff. (Se også artikler, som begynder med Brockdorff) Brockdorff er en lille hovedgård, som er dannet i 1785 af Wilhelm Theophilus von Stieglitz-Brockdorff til Scheelenborg. Brockdorff var en avlsgård under Scheelenborg Gods til 1980. Gården ligger på halvøen Hindsholm i Stubberup Sogn, Bjerge Herred, Kerteminde Kommune. Brockdorff Gods er på 558 ha. Ejere af Brockdorff (-1691) Friedrich von Vittinghof-Scheel (1691-1730) Schack Brockdorff (1730-1755) Friedrich von Brockdorff (1755-1784) Shack von Brockdorff (1784-1802) Wilhelm Theophilus von Stieglitz-Brockdorff (1802-1811) Charlotte Amalie Schacksdatter Brockdorff gift von Stieglitz (1811-1859) Carl lensbaron Juel-Brockdorff (1859-1874) Sophie Frederikke Wilhelmsdatter von Stieglitz-Brockdorff gift Juel (1874-1876) Frederik Carl Vilhelm Niels Adolph Krabbe lensbaron Juel-Brockdorff (1876-1900) Carl Frederik Sophus Vilhelm lensbaron Juel-Brockdorff (1900-1912) Frederik Carl Niels Otto August lensbaron Juel-Brockdorff (1912-1970) Carl Frederik Sophus Vilhelm lensbaron Juel-Brockdorff (1970-1980) Christian Carl baron Juel-Brockdorff (1980-1993) Jens Anker Wistoft Larsen (1993-1999) Jens Anker Wistoft Larsen / Søren Wistoft Larsen (1993-nu) Søren Wistoft Larsen Kilder J. P. Trap: Danmark 5.udgave, Kraks Landbrug Eksterne henvisninger Brockdorff Gods Arkiveret 9. oktober 2007 hos Wayback Machine Dansk Center for Herregårdsforskning: Brockdorff Arkiveret 3. december 2016 hos Wayback Machine
Broholm Kirke

Denne artikel omhandler en sognekirke ved Tommerup på Vestfyn. For baptistmenigheden i København, se Broholmkirken. Broholm Kirke er kirken i Broholm Sogn på Fyn. Kirken ligger i den nordlige udkant af Tommerup Stationsby ved landevejen mod Skallebølle. Planerne om at opføre en kirke i Tommerup Stationsby opstod, da landsbyen var vokset støt siden anlæggelsen af jernbanen 1865. Det var fra start planen, at kirken skulle servicere både stationsbyen og dele af nabosognene, Ubberud, Vissenbjerg og Brylle. Kirken blev opført efter tegninger fra 1904 af kgl. bygningsinspektør J. Vilhelm Petersen på en grund i stationsbyens nordlige udkant, der blev skænket af enkefru Marie Jørgensen på (Store) Broholm.. Grundstenen blev nedlagt 1. august 1906 og kirken kunne indvies 2. juni 1907. Indtil 1979 var kirken en annekskirke til Tommerup Sogn, men har siden da været sognekirke for sit eget sogn (uden de dele af kirkedistriktet, der lå i Vissenbjerg og Ubberud sogne). Broholm Kirke er blevet gennemgående renoveret i 2001. Bygning Kirken består af skib, kor i vest og tårn i øst, hver med to sidebygninger; tårnrummet fungerer som våbenhus. Denne planløsning genkendes i J. Vilhelm Petersens omtrent samtidige kirker, Ravnebjerg (1902) og Vor Frelsers Kirke i Odense (1909), ligesom brugen af ornamenter og pynt hentet fra et idealiseret middelalderligt formsprog går igen i de tre kirker; dog mest markant i Ravnebjerg. Inventar Størstedelen af inventaret er fra kirkens opførelse 1907. Altertavlen er udført af Mille Madsen i skønvirke og rummer Tony Müllers maleri Jesus og den samaritanske kvinde fra 1906-07. Døbefonten er en fri fortolkning af de romanske døbefonte af såkaldt "vestjysk" type. Dåbsfad og -kande er udført af C. Antonsen, Odense og skænket o. 1952 til minde om førstelærer og kirkesanger Viggo Nielsen. Bronzerelieffet, er er opsat i en niche på triumfvæggen er udført 1986 af Lotte Olsen og forestiller Kongernes Tilbedelse med mindre relieffer af Bebudelsen og Besøgelsen i baggrunden. Orglet er udskiftet under kirkens istandsættelse 2001 og er bygget af Bruno Christensen og sønner i Sønderjylland. Litteratur Bendtsen, Lasse Jonas; Eliasen, Kirstin (2015). Danmarks Kirker, vol. IX, Odense Amt. Broholm Kirke (PDF). Nationalmuseet. Noter Eksterne kilder og henvisninger Broholm Kirke hos danmarkskirker.natmus.dk (Danmarks Kirker, Nationalmuseet). Broholm Kirke hos KortTilKirken.dk
Broløkke (Magleby Sogn)

Denne artikel omhandler byen Broløkke (Magleby Sogn). Der er også andre byer med dette navn, se Broløkke. Broløkke er en mindre hovedgård som nævnes i 1526 og kaldt Brobjerg. Navnet Broløkke, eller Brolykke er fra 1650. Gården var hovedsædet i det nu ophævede Stamhuset Ahlefeldt og ligger i 60 hektar til Broløkke, landbrugsjorden er nu under nabogården Nordenbrogård. Ejere af Broløkke (1526-1577) Kronen (1577-1600) Anne Lunge gift Steensen (1600-1640) Hans Knudsen Steensen (1640-1655) Henrik Jespersen Mylting (1655-1660) Dorte Oldeland gift Mylting (1660) Christen Lauritsen (1660) Margrethe Christensdatter Lauritsen (1660-1664) Jon Lauritsen (1664-1713) Christen Jensen Holmsted (1713-1724) Karen Hansdatter Krag gift Holmsted (1724-1729) Frederik Christensen Holmsted (1729-1739) Bent Christensen Holmsted (1739-1743) Niels Rasmussen (1743-1744) Frederik greve von Ahlefeldt (1744-1749) Dines Christian Krag (1749-1759) Christiane Zumbildt gift Kragenskiold (1759-1773) Frederik greve von Ahlefeldt (1773-1826) Christian greve Ahlefeldt-Laurvig (1826-1866) Slægten Ahlefeldt-Laurvig (1866-1917) Christian Johan Frederik greve Ahlefeldt-Laurvig (1917-1947) Frederik Ludvig Vilhelm greve Ahlefeldt-Laurvig (1947-1970) Kai Benedict greve Ahlefeldt-Laurvig (1970-2001) Ulrik Benedict greve Ahlefeldt-Laurvig (2001-) Niels Brent greve Ahlefeldt-Laurvig (jorden) (2001-2004) Ulrik Benedict greve Ahlefeldt-Laurvig (hovedbygningen) (2004-2019) Nils Palmqvist (hovedbygningen) (2019-2020) Jacob Wolff-Petersen & Lars Stoltze (hovedbygningen)
Broløkke (Viby Sogn)

Denne artikel omhandler byen Broløkke (Viby Sogn). Der er også andre byer med dette navn, se Broløkke. Broløkke nævnes første gang i 1325 og er nu en avlsgård under Hverringe Gods. Gården ligger i Viby Sogn, Bjerge Herred, Kerteminde Kommune. Hovedbygningen er opført i 1898 efter en brand i avlsbygningerne. Broløkke er på 268,6 hektar Ejere af Broløkke (1325-1350) Ludvig Albertsen (1350-1390) Niels Jonsen (1390-1420) Jens Jensen (1420-1445) Jørgen Urne (1445-1485) Knud Jacobsen Reventlow (1485-1510) Jacob Knudsen Reventlow (1510-1540) Tønne Pallesen Viffert (1540-1560) Tønne Tønnesen Viffert (1560-1580) Jacob Tønnesen Viffert (1580-1620) Jacob Jacobsen Viffert (1620) Anne Rønnow gift Hardenberg (1620-1645) Erik Hardenberg (1645-1655) Mette Eriksdatter Hardenberg gift Gyldenstierne (1655-1670) Preben Gyldenstierne (1670-1690) Mette Prebensdatter Gyldenstierne gift Bille (1690-1710) Frederik lensbaron Vittinghof (1710-1738) Johan Lehn (1738-1765) Lorents Petersen (1765-1784) Søren Jørgensen (1784-1820) Hans Jørgensen (1820-1825) Enke Fru Jørgensen gift Utke (1825-1853) Johan Frederik Utke (1853-1863) Johan Ernst Utke (1863-1865) Enke Fru Utke gift Dahl (1865-1868) Allan Dahl (1868-1875) Hans Juel (1875-1878) Niels Rudolph Juel (1878-1923) Hans Rudolf Juel (1923-1959) Niels Rudolf Juel (1959-1977) Ellen Nielsdatter Juel gift Reventlow (1977-2009) Niels Otto Rudolph Juel greve Reventlow (2009-) Alexander Juel greve Reventlow Kilder J. P. Trap: Danmark 5.udgave, Kraks Landbrug
Bromme Kirke

Bromme Kirke ligger enligt i landskabet ca. 5 km NV for Sorø (Region Sjælland). Indtil Kommunalreformen i 2007 lå den i Vestsjællands Amt, og indtil Kommunalreformen i 1970 i Alsted Herred (Sorø Amt) Apsis, kor og skib er opført i romansk tid af små kampesten. Norddøren er stadig i brug men noget udvidet, syddøren er forsvundet. I nordmuren spores rester af oprindelige vinduer. Apsidens cirkulære vindue blev genåbnet i 1948. Tårn og sydkapel blev opført i sengotisk tid af munkesten, korets gavlspids med højblændinger stammer fra samme tid. Våbenhuset er opført i begyndelsen af 1500-tallet. Bygningen blev istandsat i 1948. Kor og skib fik indbygget hvælv i sengotisk tid, den runde korbue er bevaret. Ved istandsættelsen afdækkedes kalkmalerier fra o.1325 på skibets nordmur mod øst, kalkmalerierne blev restaureret i 1953. Mod vest ses den kronede Maria modtage Gabriels bebudelse, bag Maria ses en stigelignende udsmykning, som enten er murværk eller vægtæpper. Længst mod øst ses Besøgelsen. Prædikestolen i højrenæssance er fra begyndelsen af 1600-tallet, evangelistmalerierne er fra 1636. I tårnrummet hænger et epitafium over rådmand i Slagelse Hans Jensen Riber (død 1656) og hustru. Kirkens font font består af en fod fra en gotlandsk font, hvis kumme er sønderbrudt. På foden står en dåbskedel i kobber med flettekors og støbemærker. Eksterne kilder og henvisninger Bromme Kirke Arkiveret 31. januar 2011 hos Wayback Machine på nordenskirker.dk Bromme Kirke på KortTilKirken.dk Bromme Kirke i bogværket Danmarks Kirker (udg. af Nationalmuseet)
Brorstrup Kirke

Brorstrup Kirke ligger i landsbyen Brorstrup, ca. 10 km sydøst for Aars og er en romansk kirke fra 1200-tallet. Eksterne kilder og henvisninger Kirkens beskrivelse i Trap – Kongeriget Danmark, 3. Udgave 4. Bind, s. 504 hos Projekt Runeberg Brorstrup Kirke Arkiveret 31. januar 2011 hos Wayback Machine hos nordenskirker.dk Brorstrup Kirke hos KortTilKirken.dk